stanford-oval/wikipedia huggingface dataset:
ลีออน สกอต เคนเนดี

| ลีออน สกอต เคนเนดี |
| --- | --- |
ตัวละครใน 'เรซิเดนต์อีวิล'
ลีออน เอส. เคนเนดี ใน เรซิเดนต์อีวิล 2 รีเมค
ปรากฏครั้งแรก: เรซิเดนต์อีวิล 2 (1998)
สร้างโดย: ฮิเดกิ คามิยะ   โนโบรุ ซุกิมุระ
ออกแบบโดย: อิซาโอะ โอฮิชิ (เรซิเดนต์อีวิล 2)
แสดงโดย: แบรด เรนโฟร (โฆษณา RE2) โยฮันน์ เอิร์บ (ผีชีวะ 5 สงครามไวรัสล้างนรก) เอดัว บาดาลูตา ("เรซิเดนต์ อีวิล 2 รีเมค")
จับการเคลื่อนไหว: เทรุอากิ โอกาว่า(เรซิเดนต์อีวิล 4)  เจสัน ฟอนต์ (เรซิเดนต์อีวิล 6)
ลีออน สกอต เคนเนดี (อังกฤษ: Leon Scott Kennedy) เป็นตัวละครสมมุติในแฟรนไชส์สื่อแนวสยองขวัญชุด เรซิเดนต์อีวิล ของแคปคอม เขาเปิดตัวในฐานะหนึ่งในตัวเอกที่ควบคุมได้สองตัวในวิดีโอเกม เรซิเดนต์อีวิล 2 ต่อมาลีออนกลับมาเป็นตัวละครหลักในเกม เรซิเดนต์อีวิล 4 และเป็นหนึ่งในตัวเอกหกตัวในเกม เรซิเดนต์อีวิล 6 ตัวละครได้รับการตอบรับด้านบวก
ตามเหตุการณ์ในเกม เรซิเดนต์อีวิล 2 ลีออนเป็นเจ้าหน้าที่ตำรวจมือใหม่ที่เดินทางถึงเมืองแร็กคูนซิตีช้าไปในวันปฏิบัติงานวันแรก เพียงเพื่อเผชิญหน้ากับซอมบีระบาดระลอกแรก ตลอดเนื้อเรื่องในเกม เขาร่วมมือกับผู้รอดชีวิตชื่อ แคลร์ เรดฟิลด์ เพื่อช่วยชีวิตเด็กหญิง เชอร์รี เบอร์คิน และได้รับความช่วยเหลือจากเอด้า วอง อย่างลึกลับ หกปีต่อมาในเกม เรซิเดนต์อีวิล 4 ลีออนกลับมาทำหน้าที่สายลับให้กับรัฐบาลกลางแห่งสหรัฐอเมริกา หลังจากได้รับมอบหมายให้ช่วยชีวิตลูกสาวของประธานาธิบดีจากลัทธิบูชาที่มุ่งร้าย ในเกม เรซิเดนต์อีวิลภาค 6 เขายังคงทำงานให้รัฐบาลสหรัฐอเมริกา และกลับมารวมตัวกับเอด้า และเชอร์รีที่โตเป็นผู้ใหญ่แล้ว
ลีออนยังปรากฏเป็นตัวละครที่เล่นได้ในวิดีโอเกมอื่น ๆ มากมาย และมีบทบาทสำคัญในภาพยนตร์แอนิเมชันเรื่อง ผีชีวะ สงครามปลุกพันธุ์ไวรัสมฤตยู และผีชีวะ สงครามดับพันธุ์ไวรัส โดยเขารับบทเป็นสายลับให้รัฐบาล ลีออนในภาพยนตร์คนแสดงรับบทโดยโยฮันน์ เอิร์บ ในภาพยนตร์ผีชีวะ 5 สงครามไวรัสล้างนรก
ลิล เวย์น

| ลิล เวย์น |
| --- | --- |
ลิล เวย์น ในปี ค.ศ. 2020
ข้อมูลพื้นฐาน
ชื่อเกิด: ดเวย์น ไมเคิล คาร์เตอร์ จูเนียร์
เกิด:  (1982-09-27) 27 กันยายน ค.ศ. 1982 (42 ปี)
ที่เกิด: นิวออร์ลีนส์ ,หลุยเซียน่า
แนวเพลง: ฮิปฮอป
ช่วงปี: 1994–ปัจจุบัน
ค่ายเพลง: Cash Money/Young Money/ Universal

เว็บไซต์: http://www.youngmoney.com/
ดเวย์น ไมเคิล คาร์เตอร์ จูเนียร์ (อังกฤษ: Dwayne Michael Carter, Jr.) หรือเป็นที่รู้จักในนาม ลิล เวย์น (อังกฤษ: Lil Wayne) เป็นแร็ปเปอร์ชาวอเมริกัน ซึ่งปัจจุบันก็ได้รวมกลุ่มอีกครั้งกับวงแร็ปที่ชื่อ ฮ็อตบอยส์ เขาอยู่สังกัดแคชมันนี ตั้งแต่ยังวัยรุ่น ทำงานกับ บี.จี. ในอัลบั้ม True Story ลิล เวย์นในฐานะสมาชิกวงฮ็อตบอยส์ออกผลงานในปี 1997 กับอัลบั้มแรกคือ Get It How U Live และผลงานชุด Tha Block is Hot ถือเป็นผลงานเดี่ยวชุดแรกของเขาที่ออกในปี 1999 อัลบั้มนี้ติดท็อปเท็นในบิลบอร์ด 200 และยังได้รับการเสนอชื่อเข้าชิง ศิลปินหน้าใหม่ยอดเยี่ยม จากนิตยสาร The Source ในปีนั้นเอง ต่อมาเขาได้ร่วมงานกับแร็ปเปอร์อื่น ๆ ในซิงเกิลอย่าง  "Bling Bling" กับ B.G. และ "#1 Stunna" กับ the Big Tymers ในปี 2000 และ ลิล เวย์น เป็นผู้ก็ตั้ง Young Money Entertainment
หลังจากออกผลงานเดี่ยวชุดแรก Tha Block Is Hot ก็มีผลงานต่อมาอีก 2 อัลบั้มที่ไม่ค่อยได้รับการประชาสัมพันธ์ แต่ก็มีผลงานที่รับความนิยมเพิ่มขึ้นในปี 2004 กับชุด Tha Carter และมีอัลบั้มภาคต่อใน Tha Carter II (2005) และ Tha Carter III (2008) เขายังปรากฏในผลงานมิกซ์เทปและซิงเกิลของศิลปินอื่นหลาย ๆ คน
ผลงาน > สตูดิโออัลบั้ม

1999: Tha Block Is Hot
2000: Lights Out
2002: 500 Degreez
2004: Tha Carter
2005: Tha Carter II
2008: Tha Carter III
2010: Rebirth
2010: I Am Not a Human Being
2011: Tha Carter IV
2013: I Am Not a Human Being II
ผลงาน > อีพี

2007: The Leak
2009: Mr. Carter"
ผลงาน > มิกซ์เทปอย่างเป็นทางการ

2003: Da Drought
2004: Da Drought 2
2004: The Prefix
2004: Dedication
2005: The Suffix
2006: Lil Weezyana
2006: Dedication 2
2007: Da Drought 3
2008: Dedication 3
2011: Sorry 4 the Wait
2012: Dedication 4
ผลงาน > ผลงานอัลบั้มร่วมกับศิลปินอื่น

1997: Get It How U Live!
1999: Guerrilla Warfare
2003: Let 'Em Burn
2006: Like Father, Like Son
2009: We Are Young Money
2014: Rise of an Empire
2013: Rich Gang
2012: Mirror
ผลงานการแสดง

| --- | --- |
 ภาพยนตร์ 2000: Baller Blockin as Iceberg Shorty  2008: Hurricane Season as Lamont   2009: The Carter as Himself   2009: Fast and Furious as Alex:  โทรทัศน์ 2007: Access Granted as Himself  2007: The Boondocks
ลิลี่ ชูชู แด่เธอตลอดไป

| ลิลี่ ชูชู แด่เธอตลอดไป |
| --- | --- |
ใบปิดภาพยนตร์ ลิลี่ ชูชู แด่เธอตลอดไป
กำกับ:  Shunji Iwai
เขียนบท:  Shunji Iwai
อำนวยการสร้าง:  Koko Maeda
นักแสดงนำ:  Hayato Ichihara
กำกับภาพ:  Noboru Shinoda
ตัดต่อ:  Yoshiharu Nakagami
ดนตรีประกอบ:  Takeshi Kobayashi
ผู้จัดจำหน่าย:  Rockwell Eyes Inc.    บริษัท อีวีเอส
วันฉาย: 6 ตุลาคม 2544 (ญี่ปุ่น)
ความยาว: 146 นาที   157 นาที (Original cut)
ประเทศ:  ประเทศญี่ปุ่น
ภาษา: ญี่ปุ่น
ข้อมูลจาก IMDb
ลิลี่ ชูชู แด่เธอตลอดไป (ญี่ปุ่น: リリイ・シュシュのすべて; โรมาจิ: Rirī Shushu no Subete; อังกฤษ: All About Lily Chou-Chou)  เป็นภาพยนตร์ญี่ปุ่น ผลงานการกำกับโดยชุนจิ อิวาอิ (ญี่ปุ่น: 岩井俊二; โรมาจิ: Iwai Shunji) ออกฉายในปี พ.ศ. 2544 ณ ประเทศญี่ปุ่น
เรื่องย่อ

ยูอิจิ เด็กหนุ่มผู้หลงใหลในเสียงเพลงของ ลิลลี่ ภายนอกเค้าเป็นเพียงเด็กหนุ่มธรรมดา ที่ไม่ค่อยชอบจะสุงสิงกับใครมากนัก แต่เมื่อเค้ามาอยู่ในโลกแห่งไซเบอร์แล้ว เค้าคือผู้ตั้งเวปบอร์ดหนึ่ง ที่ซึ่งเป็นศูนย์รวมบุคคลทั้งหลายที่หลงใหลในเสียงเพลงของลิลลี่ ที่เป็นที่ซึ่งไม่มีใครรู้จักตัวตนของเค้า หรือแม้แต่คนอื่น ๆ
นักแสดง > นักแสดงหลัก

ฮายาโตะ อิชิฮาระ ( Hayato Ichihara ) .... Yuichi Hasumi
ชูโก โอชินาริ ( Shugo Oshinari ) .... Shusuke Hoshino
อะยูมิ อิโต้ ( Ayumi Ito ) .... Yoko Kuno
ทาคาโอะ โอซาวะ ( Takao Osawa ) .... Tabito Takao
อิซุมิ อินาโมริ ( Izumi Inamori ) .... Izumi Hoshino
ยู อะโออิ ( Yu Aoi ) .... Shiori Tsuda
มิวาโกะ อิชิคาวะ ( Miwako Ichikawa ) .... Shimabukuro
คาซุสะ มัตสึดะ ( Kazusa Matsuda ) .... Sumika Kanzaki
เรียว คาทสึจิ ( Ryo Katsuji ) .... Terawaki Shioske
ซัลยู ( Salyu ) .... Lily Chou-Chou ( Voice )
นักแสดง > นักแสดงรอง

ยูคิ อิโต้ ( Yuki Ito ) .... Kamino
ฮิเดะยูคิ คาซะฮาระ ( Hideyuki Kasahara ) .... Kyota Shimizu
ทาคาโกะ บาระ ( Takako Baba ) .... School girl
โทโมะฮิโระ คาคุ ( Tomohiro Kaku ) .... Yuichi's friend
โยจิ ทานะกะ ( Yoji Tanaka ) .... Teacher
เพลงประกอบ

เพลงประกอบภาพยนตร์โดย ทาเคชิ โคบายาชิ  ขับร้องโดย  ซัลยู ( Salyu )
รางวัล

[2002] Berlin International Film Festival - Panorama ( Shunji Iwai)
[2002] 6th Shanghai International Film Festival - Best Music ( Takeshi Kobayashi) and Special Jury Award ( Shunji Iwai)
แหล่งข้อมูลอื่น

เว็บไซต์อย่างเป็นทางการ  (ญี่ปุ่น)
เว็บไซต์วิกิพีเดีย (อังกฤษ)
เว็บไซต์IMDb (อังกฤษ)
Salyu (ญี่ปุ่น)
Original Album by 
 Takeshi Kobayashi
ลิ้นเหนือสูบ

ส่วนประกอบของระบบเปิด-ปิดลิ้นไอดีและไอเสีย
ลิ้นเหนือสูบ (อังกฤษ: Overhead valve, OHV) หรือวาล์วเหนือสูบ คือกลไกการทำงานแบบหนึ่งของเครื่องยนต์สันดาปภายใน ทำหน้าที่เปิดและปิดลิ้นไอดีและลิ้นไอเสีย โดยอาศัยแรงขับจากเพลาลูกเบี้ยวที่รับแรงขับมาจากเพลาข้อเหวี่ยงอีกทอดหนึ่ง เครื่องยนต์ที่ใช้ลิ้นเหนือสูบมีชื่อเล่นในวงการยานยนตร์ว่าเครื่องตะเกียบ
ลักษณะของเพลาลูกเบี้ยว

เพลาลูกเบี้ยวมีลักษณะเป็นแท่งเหล็กกลม ยาวประมาณเกือบเท่าความยาวของเครื่องยนต์ เรียกว่าแกนเพลา และมีโลหะยื่นออกมาตามจุดต่างๆ คล้ายทรงรูปไข่บริเวณนี้เรียกว่าลูกเบี้ยวหรือลูกกระทุ้ง (camfollower)
การทำงาน

ระบบลิ้นเหนือสูบอาศัยแรงขับจากเพลาข้อเหวี่ยงอาจใช้เฟืองหรือโซ่ในการส่งแรงขับไปสู่เพลาลูกเบี้ยว ที่ติดตั้งไว้ด้านข้างของเสื้อสูบเครื่องยนต์จากนั้นเพลาลูกเบี้ยวจะดันก้านกระทุ้ง (push arm) แล้วปลายอีกด้านของก้านกระทุ้งส่งแรงผลักไปดันกระเดื่องลิ้น หรือกระเดื่องวาล์ว (rocker arm)บริเวณเหนือลูกสูบเพื่อกดลิ้นให้เปิดมีผลทำให้เกิดการไหลเข้าของอากาศและเชื้อเพลิงเข้าสู่ห้องเผาไหม้และปิด จากนั้นลูกเบี้ยวตัวอื่นจะทำการกดเพื่อเปิดลิ้นไอเสียให้อากาศเสียไหลออกสู่ท่อไอเสีย
เครื่องยนต์ที่ใช้ระบบนี้ส่วนใหญ่เป็นรุ่นเก่า ปัจจุบันเครื่องยนต์ที่ยังใช้ระบบนี้อยู่ เช่น เครื่องยนต์ Y ของโตโยต้า รวมไปถึงเครื่องยนต์แปดสูบหลายๆรุ่นที่ผลิตในสหรัฐอเมริกา เช่น เครื่องยนต์ Hemi ของไครสเลอร์
จุดแข็งของระบบลิ้นเหนือสูบ

ถ้าเครื่องยนต์มีการจัดวางลูกสูบเป็นรูปตัววี ลิ้นเหนือสูบจะมีชิ้นส่วนน้อยกว่า เพราะในเครื่องยนต์รูปตัววีที่ใช้แคมเหนือสูบ จะมีแคมชาฟต์อย่างน้อยสองอัน และชุดโซ่ขับสองชุด ในขณะที่เครื่องลิ้นเหนือสูบจะมีแคมชาฟต์แคมเดียว และมีชุดโซ่ขับชุดเดียว ลดการสูญเสียกำลังขับได้มาก
เครื่องมีความสูงน้อยหว่าเครื่องแบบแคมเหนือสูบ เพราะไม่มีส่วนประกอบอะไรอยู่เหนือฝาสูบ
จุดอ่อนของระบบลิ้นเหนือสูบ

รองรับจำนวนลิ้นต่อสูบได้น้อย เครื่องยนต์ลิ้นเหนือสูบส่วนใหญ่มีสองลิ้นต่อสูบ ในขณะที่เครื่องแคมเหนือสูงทั่วไปจะมีสี่ลิ้นต่อสูบ เนื่องจากก้านกระทุ้งค่อนข้างเทอะทะ อาจทำให้การสร้างเครื่องลิ้นเหนือสูงที่รอบรับลิ้นมากกว่าสองลิ้นต่อสูบเป็นการลดประสิทธิภาพของเครื่องลงเนื่องจากมีความซับซ้อนมากเกินไป
รอบรับความเร็วรอบต่อนาทีของเครื่องได้น้อย เนื่องจากกลไกมีน้ำหนักมากกว่าและซับซ้อน จึงทำให้มีความเสี่ยงลิ้นลอยถ้าเครื่องทำงานในรอบสูง
แหล่งข้อมูลอื่น

Pushrod (OHV), SOHC and DOHC engine animated diagrams
LS7 torque and power by rpm chartPDF
Ferrari Enzo: The Engine
The Pushrod Engine Finally Gets its Due
ลีอาห์ อีซาดอรา เบห์น

| ลีอาห์ อีซาดอรา เบห์น |
| --- | --- |
เกิด: 8 เมษายน พ.ศ. 2548 (19 ปี) เฟร็ดดริกสตา ประเทศนอร์เวย์
มีชื่อเสียงจาก: พระราชนัดดาใน สมเด็จพระราชาธิบดีฮารัลด์ที่ 5 แห่งนอร์เวย์
บิดามารดา: อารี เบห์น เจ้าหญิงมาร์ธา ลุยเซอแห่งนอร์เวย์
ลีอาห์ อีซาดอรา เบห์น (อังกฤษ: Leah Isadora Behn) เกิดเมื่อวันที่ 8 เมษายน พ.ศ. 2548 เป็นพระธิดาคนรองใน เจ้าหญิงมาร์ธา ลุยเซอแห่งนอร์เวย์ และ อดีตพระสวามี อารี เบห์น เธอถูกจัดอยู่ในลำดับที่ 6 ในการสืบพระราชบัลลังก์นอร์เวย์ และมีสิทธิ์ในการสืบราชบัลลังก์ลำดับที่ 73 แห่งสหราชอาณาจักร โดยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร เมื่อวันที่ 17 มิถุนายน พ.ศ. 2548 ลีอาห์ได้รับการตั้งชื่อในโบสถ์ของพระราชวังออสโล พ่อแม่อุปถัมภ์ของเธอคือ เจ้าหญิงลอเรนทีนแห่งเนเธอร์แลนด์ พระสหายของพระมารดา กาย บุสโต และ กาตารีนา ซาบู พี่ชายของพ่อของเธอ เอพสัน โบชโฮล จอห์น เฮนดริช โฮล โดย สมเด็จพระราชินีซอนยาแห่งนอร์เวย์ พระอัยยิกา (ยาย) ของเธอ เป็นคนอุ้มเธอไปรับการบัพติศมา โดยนามของเธอนั้น มาจาก เลอา ออร์กานา โซโล จากเรื่อง สตาร์ วอร์ส เนื่องจาก เจ้าหญิงมาร์ธา ลุยเซอ พระมารดา ทรงชื่นชอบตัวละครนี้ โดยให้พระราชทานสัมภาษณ์ว่า ฉันต้องยอมรับว่าฉันเป็นแฟนตัวยงของ สตาร์ วอร์ส มาตลอด และเจ้าหญิงเลอาก็เป็นคนที่สวยที่สุดในโลกเสมอมา โดยภายหลังการหย่าร้างของบิดาและพระมารดา เจ้าหญิงมาร์ธา ลุยเซอ ได้ให้พระราชทานสัมภาษณ์ว่า ฉันต้องการไปอยู่สหรัฐ ภายหลังโควิด-19 เบาบางลง
ณ ปัจจุบัน พระบรมวงศานุวงศ์นอร์เวย์ ประกอบด้วย
สมเด็จพระราชาธิบดี และ สมเด็จพระราชินี
เจ้าฟ้าชาย มกุฎราชกุมาร และ เจ้าหญิง มกุฎราชกุมารี
เจ้าหญิงอิงกริด อเล็กซันดราแห่งนอร์เวย์
เจ้าชายสแวร์เรอ มักนุสแห่งนอร์เวย์
เจ้าหญิงมาร์ธา ลุยเซอแห่งนอร์เวย์
ม็อด อังเงลีกา เบห์น
ลีอาห์ อีซาดอรา เบห์น
เอ็มมา ตัลลูลาห์ เบห์น
เจ้าหญิงอัสตริดแห่งนอร์เวย์
โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์
ลีกออฟเลเจนดส์: ไวลด์ริฟต์

| ลีกออฟเลเจนดส์: ไวลด์ริฟต์ |
| --- | --- |

ผู้พัฒนา: ไรออตเกมส์
ผู้จัดจำหน่าย: ทั่วโลก: ไรออตเกมส์  ไต้หวัน: ไต้หวันโมไบล์
กำกับ: คริสตินา นอร์แมน
อำนวยการผลิต: ไมเคิล ชาว โจนาธาน เชา เดวิด ซู คริสตินา วัน
ออกแบบ: ไบรอัน ฟีนีย์
ชุด: ลีกออฟเลเจนดส์
เอนจิน: ยูนิตี
เครื่องเล่น: แอนดรอยด์, ไอโอเอส, คอนโซล
วางจำหน่าย: 27 ตุลาคม 2563
แนว: โมบา
รูปแบบ: หลายผู้เล่น
ลีกออฟเลเจนดส์: ไวลด์ริฟต์ (อังกฤษ: League of Legends: Wild Rift, ย่อ: LoL: WR) เป็นวิดีโอเกมโมบาที่พัฒนาและวางจำหน่ายโดยไรออตเกมส์สำหรับแอนดรอยด์, ไอโอเอส, และคอนโซล เกมเป็นเวอร์ชันย่อของ "ลีกออฟเลเจนดส์" พีซี
เช่นเดียวกับ ลีกออฟเลเจนดส์ ผู้เล่นจะสวมบทบาทเป็น "ซัมมอนเนอร์" ควบคุม "แชมเปี้ยน" ที่มีความสามารถพิเศษและต้องต่อสู้กับทีมอื่น ๆ หรือเอไอที่ควบคุมแชมเปี้ยน เป้าหมายคือการทำลาย "เน็กซัส" ของทีมศัตรูซึ่งเป็นโครงสร้างในใจกลางของฐานที่ได้รับการปกป้องโดยเลนต่าง ๆ
ประวัติ

เมื่อปี 2558 เทนเซ็นต์ขอความร่วมมือกับไรออตเกมส์ ซึ่งเทนเซ็นต์เป็นเจ้าของ และขอให้พวกเขาเปลี่ยน ลีกออฟเลเจนดส์ เกมยอดนิยมของพวกเขาให้กลายเป็นรูปแบบโทรศัพท์มือถือ อย่างไรก็ตามไรออตเกมส์ปฏิเสธและอ้างว่ารูปแบบการเล่นของ ลีกออฟเลเจนดส์ ไม่สามารถเข้ากับโทรศัพท์มือถือ ต่อมาเทนเซ็นต์ก็สร้างเกมโทรศัพท์มือถือของตัวเองที่มีชื่อว่า Wangzhe Rongyao แปลเป็นภาษาอังกฤษคร่าว ๆ ว่า King of Glory ซึ่งมีรุ่นต่างประเทศชื่อ อารีนาออฟเวเลอร์
เมื่อปี 2560 ไรออตเกมส์ยื่นฟ้อง Moonton Technology Co. ซึ่งเป็นผู้พัฒนาเกมมือถือ โมบายล์เลเจ็นดส์: บังก์ บังก์ เพราะการละเมิดลิขสิทธิ์ โดยอ้างถึงความคล้ายคลึงกันระหว่าง โมบายล์เลเจ็นดส์ และ ลีกออฟเลเจนดส์
ตั้งแต่ปี 2559 เทนเซนต์มีผู้ใช้รายวันมากกว่า 50 ล้านคนต่อวันและผู้ใช้ที่ลงทะเบียนมากกว่า 200 ล้านคนใน Honor of Kings และอารีนาออฟเวเลอร์  ในปี 2019 ทั้ง Honor of Kings และอารีนาออฟเวเลอร์ เป็นเกมมือถือที่ใหญ่ที่สุดในเวทีอีสปอรต์ ไรออตเกมส์ได้ตระหนักถึงศักยภาพที่ใหญ่ในตลาดมือถือ ลีกออฟเลเจนดส์: ไวลด์ริฟต์ ประกาศเมื่อวันที่ 16 ตุลาคม 2019 ในช่วงครบรอบปีที่สิบของ ลีกออฟเลเจนดส์
การเปิดตัว

ลีกออฟเลเจนดส์: ไวลด์ริฟต์ มีกำหนดจะเปิดตัวในปี 2020 พร้อมด้วยเริ่มดำเนินการแอลฟาที่จำกัดในประเทศบราซิลและฟิลิปปินส์ เมื่อวันที่ 16 กันยายน 2563 เปิดโคลสเบต้าแบบปิดในประเทศอินโดนีเซีย (ทดสอบกับจำนวนผู้เล่นที่ได้รับเชิญจำนวนน้อยมาก) และ 18 กันยายน 2563 อินโดนีเซีย ฟิลิปปินส์ สิงคโปร์ มาเลเซียและไทย และเมื่อวันที่ 27 ตุลาคม 2563 เปิดโอเพนเบต้าในประเทศเกาหลีใต้ ญี่ปุ่น ฟิลิปปินส์ สิงคโปร์ มาเลเซีย อินโดนีเซียและไทย
แหล่งข้อมูลอื่น

เว็บไซต์ทางการ
รัฐร่วมประมุข

ภาพเขียนฉลองรัฐร่วมประมุขระหว่างโปแลนด์และลิทัวเนียเป็นสหราชอาณาจักรโปแลนด์-ลิทัวเนีย
รัฐร่วมประมุข หรือ การรวมตัวเป็นสหราชอาณาจักร (อังกฤษ: personal union) เป็นการรวมรัฐอิสระมากกว่าสองรัฐขึ้นไปภายใต้การปกครองของพระมหากษัตริย์องค์เดียวกัน ในขณะที่พรมแดน, กฎหมาย และ นโยบายของอาณาจักรในกลุ่มยังคงเป็นตัวของตัวเอง สหราชไม่ใช่ “สหพันธรัฐ” (federation) ที่เป็นที่ยอมรับกันว่าเป็นหลายรัฐที่รวมเข้ามาเป็นรัฐเดียวกันและมีพรมแดน, กฎหมาย และ นโยบายส่วนใหญ่ร่วมกัน หรือ “สหราชวงศ์” (dynastic union) ซึ่งหมายถึงการรวมภายใต้ราชวงศ์เดียวกัน แต่กระนั้นความหมายระหว่าง “สหราช” และ “สหพันธรัฐ” ก็มีความเกี่ยวพันกัน และ “สหราช” มักจะวิวัฒนาการมาเป็น “สหพันธรัฐ”
การรวมตัวกันเป็น “สหราช” อาจจะเกิดขึ้นจากเหตุผลหลายประการตั้งแต่การเกิดขึ้นโดยเหตุการณ์ที่เกิดขึ้นพร้อมกันเช่นการเสกสมรสระหว่าง “สมเด็จพระราชินีนาถ” (queen regnant) ของราชอาณาจักรหนึ่ง กับ พระมหากษัตริย์ของอีกราชอาณาจักรหนึ่ง ซึ่งทำให้พระราชโอรสของทั้งสองพระองค์ก็จะได้รับราชบังลังก์ของทั้งสองราชอาณาจักร ไปจนถึงการผนวกดินแดน การรวมตัวกันอาจจะเป็นตามบทบัญญัติทางกฎหมาย เช่นการผ่านพระราชบัญญัติในรัฐสภาระบุการรวมตัวกัน หรืออาจจะโดยพฤตินัยซึ่งง่ายต่อการแยกตัวกลับไปเป็นอาณาจักรเดิม เช่นในกรณีที่เกิดขึ้นหลังจากการเสด็จสวรรคตของกษัตริย์ของบรรดาอาณาจักรร่วมที่มีระบบการสืบสันตติวงศ์ที่ต่างกัน
“สหราช” ส่วนใหญ่จะเป็นสิ่งที่เกิดขึ้นในระบบราชาธิปไตยเท่านั้น และบางครั้งก็จะใช้คำว่า “สหราชาธิปไตย” (dual monarchy) ในการแสดงแสดงว่าเป็นการรวมอาณาจักรของสองราชบัลลังก์
รายการข้างล่างแสดงให้เห็นถึงรายระเอียดของการรวมเป็นสหราชอาณาจักรตลอดมาในประวัติศาสตร์ ยกเว้นแต่ในกรณีของราชาธิปไตยภายใต้รัฐธรรมนูญของเครือจักรภพบริติชเช่นออสเตรเลีย, นิวซีแลนด์ และแคนาดา ซึ่งไม่ใช่การรวมเป็นสหราชอาณาจักรของโลกยุคปัจจุบัน
นอกจากนั้นคำว่า “การรวมสหอำนาจ” ยังใช้เป็นเครื่องมือทางการเมืองที่ใช้โดยนาซีเยอรมนีในการรวมตำแหน่งระดับสูงในพรรคกรรมกรชาติสังคมนิยมเยอรมัน เครื่องมือทางการเมืองเดียวกันนี้นำมาใช้โดยรัฐบาลอื่นๆ เช่นสาธารณรัฐประชาชนจีน ซึ่งคล้ายกันกับ “ผู้ได้รับการแต่งตั้ง” (persona designata) ที่เป็นระบบที่เจ้าหน้าที่ทางศาลสามารถแต่งตั้งให้ผู้ไม่มีหน้าที่ทางศาลมีความรับผิดชอบในหน้าที่กึ่งเกี่ยวกับระบบยุติธรรมภายใต้ระบบคอมมอนลอว์
อันดอร์รา

อันดอร์รากึ่งรวมตัวเป็นสหราชอาณาจักรและต่อมาสหอำนาจกับฝรั่งเศสมาตั้งแต่ ค.ศ. 1607 (พระมหากษัตริย์และต่อมาประธานาธิบดีฝรั่งเศสเป็นหนึ่งในประมุขของอันดอร์รา ประมุขอีกองค์หนึ่งคือพระสังฆราชของสังฆมณฑลอัวร์เกลล์ของกาตาลุญญาในสเปน)
อารากอน

ในปี ค.ศ. 1162 พระเจ้าอัลฟอนโซที่ 1 แห่งอารากอนเป็นพระมหากษัตริย์องค์แรกที่ได้รับบรรดาศักดิ์เป็น “พระมหากษัตริย์แห่งอารากอนและเคานท์แห่งบาร์เซโลนา” ผู้ปกครองดินแดนที่ต่อมาเป็น “ราชบัลลังก์อารากอน” (Crown of Aragon) ซึ่งไม่ใช่ราชอาณาจักรอารากอน (Kingdom of Aragon) ต่อมาพระเจ้าไชเมที่ 1 แห่งอารากอนก็ทรงก่อตั้งและเพิ่มเติมราชอาณาจักรบาเลนเซียเข้ามาเป็นส่วนหนึ่งของราชบัลลังก์อารากอน และต่อมาชาร์ลส์แห่งเก้นท์หรือพระเจ้าคาร์ลที่ 1 แห่งสเปน หรือ สมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ ก็รวมอารากอนและคาสตีลที่เป็น “รัฐร่วมประมุข” ที่ต่อมากลายมาเป็นสเปน
อยุธยา

ในปี พ.ศ. 1921 (ค.ศ. 1378) อาณาจักรอยุธยารุกรานอาณาจักรสุโขทัยและผนวกเข้าเป็นรัฐบริวารของตน หลังจากที่พระมหาธรรมราชาที่ 4 (บรมปาล) เสด็จสวรรคตในปี พ.ศ. 1981 (ค.ศ. 1446) โดยปราศจากรัชทายาท สมเด็จพระบรมราชาธิราชที่ 2 ทรงส่งพระราเมศวรขึ้นไปครองเมืองพิษณุโลก ซึ่งต่อมาในปี พ.ศ. 1991 (ค.ศ. 1448) พระราเมศวรได้ขึ้นสืบราชสมบัติต่อจากพระบิดาเป็นพระเจ้ากรุงศรีอยุธยานามว่า "สมเด็จพระบรมไตรโลกนาถ" ทำให้ทั้งสองอาณาจักรถูกรวมเข้าไว้ใต้การปกครองของพระมหากษัตริย์องค์เดียวกัน ในด้านการปกครอง ทั้งสองอาณาจักรยังคงดำรงรัฐบาลของตนแยกออกจากกัน โดยรัฐบาลกรุงสุโขทัย ณ เมืองพิษณุโลก มีสายสัมพันธ์อันแนบแน่นกับรัฐบาลกรุงศรีอยุธยาตลอดช่วงรัชกาลของพระบรมไตรโลกนาถ และหลังจากที่พระบรมไตรโลกนาถเสด็จสวรรคตในปี พ.ศ. 2031 (ค.ศ. 1488) อาณาจักรจึงถูกแบ่งออกอีกครั้งโดยสมเด็จพระบรมราชาปกครองอาณาจักรอยุธยา ส่วนสมเด็จพระเชษฐาธิราชปกครองอาณาจักรสุโขทัย และหลังจากสมเด็จพระบรมราชาเสด็จสวรรคตในปี พ.ศ. 2034 (ค.ศ. 1491) สมเด็จพระเชษฐาธิราชจึงรับมรดกในฐานะรัฐร่วมประมุขอีกครั้ง
ภายหลังที่กรุงสุโขทัยถูกกรุงหงสาวดีตีแตกและกลายเป็นรัฐบริวารของพม่าในปี พ.ศ. 2106 (ค.ศ. 1563) พระเจ้าบุเรงนองทรงแต่งตั้งขุนพิเรนทรเทพในขณะนั้นขึ้นเป็นกษัตริย์ประเทศราช ลำตับต่อมากรุงศรีอยุธยาจึงถูกรุกรานเป็นรัฐประเทศราชของกรุงหงสาวดีในปี พ.ศ. 2112 (ค.ศ. 1569) ขุนพิเรนทรเทพทรงถูกสถาปนาให้ปกครองกรุงศรีอยุธยาในฐานะ สมเด็จพระมหาธรรมราชาธิราช โดยมีพระมหาอุปราช สมเด็จพระนเรศวรมหาราช ครองกรุงสุโขทัย ต่อมาเมื่อพระเจ้าบุเรงนองสวรรคต พระเจ้านันทบุเรงไม่ไว้พระทัยพระเจ้ากรุงสุโขทัยและทรงรุกรานอาณาจักรไทยอีกครั้งในศึกแม่น้ำสะโตงในปี พ.ศ. 2126 (ค.ศ. 1583) ซึ่งหลังจากศึกครั้งดังกล่าว สมเด็จพระนเรศวรมหาราชจึงทรงโยกย้ายผู้คนจากอาณาจักรสุโขทัยไปรวมกับอาณาจักรอยุธยา ทำให้อาณาจักรทั้งสองถูกรวมเข้าด้วยกันโดยสมบูรณ์
โบฮีเมีย

รวมตัวเป็นสหราชอาณาจักรกับโปแลนด์ระหว่าง ค.ศ. 1003 จนถึง ค.ศ. 1004 (โบฮีเมียยึดครองโดยโปแลนด์)
รวมตัวเป็นสหราชอาณาจักรกับโปแลนด์ระหว่าง ค.ศ. 1300 จนถึง ค.ศ. 1306 และฮังการีระหว่าง ค.ศ. 1301 จนถึง ค.ศ. 1305 (พระเจ้าเวนสลาสที่ 2 และ พระเจ้าเวนสลาสที่ 3)
รวมตัวเป็นสหราชอาณาจักรกับลักเซมเบิร์กระหว่าง ค.ศ. 1313 จนถึง ค.ศ. 1378 และระหว่าง ค.ศ. 1383 จนถึง ค.ศ. 1388
รวมตัวเป็นสหราชอาณาจักรกับฮังการีระหว่าง ค.ศ. 1419 จนถึง ค.ศ. 1439 (ซิจิสมุนด์แห่งลักเซมเบิร์กและพระชามาดา) และระหว่าง ค.ศ. 1490 จนถึง ค.ศ. 1526 (ราชวงศ์ยาเจลลอน)
รวมตัวเป็นสหราชอาณาจักรกับออสเตรียและฮังการีระหว่าง ค.ศ. 1526 จนถึง ค.ศ. 1918 (นอกจากระหว่าง ค.ศ. 1619 จนถึง ค.ศ. 1620)
บรันเดินบวร์ค

รวมตัวเป็นสหราชอาณาจักรกับดัชชีแห่งปรัสเซีย ระหว่าง ค.ศ. 1618 เมื่ออัลเบร็คท์ เฟรเดอริค ดยุคแห่งปรัสเซียเสียชีวิตโดยไม่มีรัชทายาทชายและลูกเขยโยฮันน์ ซิจิสมุนด์ อีเล็คเตอร์แห่งบรันเดินบวร์คกลายเป็นประมุขของทั้งสองราชอาณาจักร แต่บรันเดินบวร์คและปรัสเซียต่างก็มีรัฐบาลที่เป็นเอกเทศ และที่ตั้งเมืองบริหารอยู่ของราชอาณาจักรอยู่ที่เบอร์ลิน และเคอนิกสบวร์กตามลำดับมาจนถึง ค.ศ. 1701 เมื่อพระเจ้าฟรีดริชที่ 1 ทรงรวมสองรัฐบาลเข้าด้วยกันเป็นรัฐบาลเดียว
บราซิล

รวมตัวเป็นสหราชอาณาจักรกับโปรตุเกสภายใต้สมเด็จพระจักรพรรดิเปโดรที่ 1 แห่งบราซิล (พระเจ้าปีเตอร์ที่ 4 แห่งโปรตุเกส) เป็นสหราชอาณาจักรโปรตุเกส, บราซิล และ อัลการ์เวส ตั้งแต่วันที่ 10 มีนาคม ค.ศ. 1826 จนถึงวันที่ 28 พฤษภาคม ค.ศ. 1826 ปีเตอร์ทรงดำรงตำแหน่งเป็นเจ้าฟ้าหลวงแห่งโปรตุเกส, บราซิล และ อัลการ์เวส และเมื่อพระองค์ทรงประกาศอิสรภาพจากโปรตุเกสในปี ค.ศ. 1822 พระองค์ก็เป็นพระจักรพรรดิองค์แรก และเมื่อพระเจ้าจอห์นที่ 6 แห่งโปรตุเกสพระราชบิดาเสด็จสวรรคตพระเจ้าปีเตอร์ก็เป็นพระมหากษัตริย์แห่งโปรตุเกสด้วยแต่ก็เพียงไม่กี่สัปดาห์ เมื่อทรงสละราชสมบัติให้แก่พระราชธิดาเจ้าหญิงมาเรีย กลอเรีย
อาณาจักรในเครือจักรภพ

ปรัชญา “รัฐร่วมประมุข” มีการเสนอเพื่อรักษาเสรีรัฐไอร์แลนด์ (Irish Free State) ให้อยู่ภายในอาณาจักรในเครือจักรภพ (Commonwealth Realm)
วลี “รัฐร่วมประมุข” ปรากฏในการโต้เถียงในระยะแรกของการพยายามก่อตั้งเครือจักรภพแห่งชาติ แต่การเข้าเป็นสมาชิกของเครือจักรภพก็มีผู้แย้ง  การรวมตัวเป็นเครือจักรภพตรงกับคำนิยามของ “การรวมเป็นสหอำนาจ” แต่จะว่าว่าเป็นการรวมราชบัลลังก์ในบริบทของการบริหารปัจจุบันก็ยังไม่เป็นที่แน่ใจ[ต้องการอ้างอิง] and b) ซึ่งอาจจะเป็นการใช้คำที่ผิดกาละ (anachronism) นอกจากนั้นก็ยังเป็นที่กังขากันว่าการปกครองโดยพระมหากษัตริย์องค์เดียวกันจะตรงกับความหมายของวลี “รัฐร่วมประมุข” เพราะราชบัลลังก์ของประเทศที่เข้าร่วมมิได้แยกจากกันอย่างเป็นเอกเทศ[ต้องการอ้างอิง]
เสรีรัฐคองโก

รวมตัวเป็นสหราชอาณาจักรกับเบลเยียม ระหว่าง ค.ศ. 1885 จนถึง ค.ศ. 1908 เมื่อคองโกเป็นอาณานิคมของเบลเยียม
โครเอเชีย

ราชอาณาจักรโครเอเชีย และราชอาณาจักรฮังการีรวมตัวเป็นสหราชอาณาจักรในปี ค.ศ. 1102 ภายใต้พระมหากษัตริยฮังการี รายละเอียดของการรวมตัวระบุในข้อตกลงสหภาพ (Pacta conventa) ที่ระบุการก่อตั้งโครเอเชียเป็นรัฐเอกเทศที่บริหารโดยซาบอร์ (สภาขุนนางโครเอเชีย) และอุปราช นอกจากนั้นขุนนางโครเอเชียก็ยังคงรักษาที่ดินและทรัพย์สิน และ ตำแหน่งที่มีอยู่ได้ การรวมตัวของฮังการีและโครเอเชียในยุคกลางเกิดขึ้นจาก “รัฐร่วมประมุข” และดำเนินต่อมาจนถึงยุทธการโมเฮ็คส์ในปี ค.ศ. 1526 เมื่อวันที่ 1 มกราคม ค.ศ. 1527 ขุนนางโครเอเชียมีมติเป็นเอกฉันท์เลือกอาร์คดยุคเฟอร์ดินานด์แห่งออสเตรียและผู้สืบเชื้อสายจากพระองค์เป็นพระมหากษัตริย์และรัชทายาท แต่โดยทางการแล้วสหราชอาณาจักรฮังการี-โครเอเชียก็มีอยู่ต่อมาจนต้นคริสต์ศตวรรษที่ 20 และ สนธิสัญญาไทรอานอน
เดนมาร์ก

พระเจ้าสเวน ฟอร์คเบียร์ดปกครองทั้ง เดนมาร์ก และ อังกฤษ ระหว่าง ค.ศ. 1013 จนถึง ค.ศ. 1014
พระเจ้าคานูทมหาราชปกครองทั้งเดนมาร์ก และ อังกฤษ ระหว่าง ค.ศ. 1016 จนถึง ค.ศ. 1035
พระเจ้าฮาร์ธาคานูท ปกครองทั้งเดนมาร์ก และ อังกฤษ ระหว่าง ค.ศ. 1040 จนถึง ค.ศ. 1042
รวมตัวเป็นสหราชอาณาจักรกับนอร์เวย์ ระหว่าง ค.ศ. 1380 จนถึง ค.ศ. 1814 (คณะองคมนตรีนอร์เวย์ (Riksråd) ถูกยุบเลิกในปี ค.ศ. 1536)
อยู่กลุ่มสหราชอาณาจักรคาลมาร์ร่วมกับนอร์เวย์และสวีเดน ระหว่าง ค.ศ. 1389 จนถึง ค.ศ. 1521 (บางครั้งก็ไม่มีประสิทธิภาพ)[คลุมเครือ]
พระมหากษัตริย์แห่งเดนมาร์กในขณะเดียวกันก็เป็นดยุคแห่งชเลสวิชและฮ็อลชไตน์ระหว่าง ค.ศ. 1460 จนถึง ค.ศ. 1864 (ฮ็อลชไตน์จักรวรรดิโรมันอันศักดิ์สิทธิ์ที่เป็นส่วนหนึ่งของเยอรมนี)
รวมตัวเป็นสหราชอาณาจักรกับไอซ์แลนด์ ระหว่าง ค.ศ. 1918 จนถึง ค.ศ. 1944 เมื่อไอซ์แลนด์เป็นสาธารณรัฐ
อังกฤษ

พระเจ้าสเวน ฟอร์คเบียร์ดปกครองทั้งอังกฤษ และ เดนมาร์กระหว่าง ค.ศ. 1013 จนถึง ค.ศ. 1014
พระเจ้าคานูทมหาราชปกครองทั้งอังกฤษ และ เดนมาร์กระหว่าง ค.ศ. 1016 จนถึง ค.ศ. 1035
พระเจ้าฮาร์ธาคานูทปกครองทั้งอังกฤษ และ เดนมาร์กระหว่าง ค.ศ. 1040 จนถึง ค.ศ. 1042
พระเจ้าเฮนรีที่ 6 ปกครองทั้งอังกฤษ และ ฝรั่งเศส ระหว่าง ค.ศ. 1422 จนถึง ค.ศ. 1453
รวมตัวเป็นสหราชอาณาจักรกับไอร์แลนด์ ระหว่าง ค.ศ. 1541 (เมื่อไอร์แลนด์ได้รับการเลื่อนฐานะขึ้นเป็นราชอาณาจักร) จนถึง ค.ศ. 1707
พระเจ้าฟิลิปที่ 2 แห่งสเปนเป็นพระมหากษัตริย์ร่วมราชบัลลังก์อังกฤษ (ร่วมกับสมเด็จพระราชินีนาถแมรี) ระหว่าง ค.ศ. 1554 จนถึง ค.ศ. 1558 ในขณะเดียวกันพระองค์ก็ทรงเป็นพระมหากษัตริย์แห่งเนเปิลส์ (ระหว่าง ค.ศ. 1554) และพระมหากษัตริย์แห่งสเปน (ระหว่าง ค.ศ. 1556)
รวมตัวเป็นสหราชอาณาจักรกับสกอตแลนด์ ระหว่าง ค.ศ. 1603 จนถึง ค.ศ. 1707 (เมื่อรวมตัวกันเป็นราชอาณาจักรบริเตนใหญ่)
รวมตัวเป็นสหราชอาณาจักรกับเนเธอร์แลนด์ ระหว่าง ค.ศ. 1689 จนถึง ค.ศ. 1702 เมื่อประมุขของดัตช์ (Stadtholder) วิลเลียมแห่งออเรนจ์ มาเป็นพระมหากษัตริย์แห่งอังกฤษ, สกอตแลนด์ และ ไอร์แลนด์ สถานการณ์นี้ค่อนข้างจะซับซ้อนเมื่อจังหวัดดัตช์ที่รวมทั้ง ฮอลแลนด์, เซแลนด์, อูเทร็คท์, เกลเดอร์แลนด์ และ โอเฟอไรส์เซิล เข้ามาเป็นส่วนหนึ่งของ “สหราชอาณาจักร” ในปี ค.ศ. 1689 และ เดรนเทอ ในปี ค.ศ. 1696 จะมีก็เพียงสองจังหวัดที่มิได้เข้าร่วม: ฟรีสแลนด์ และ โกรนิงเง็น
ฟินแลนด์

ในฐานะเป็นราชรัฐฟินแลนด์ปกครองโดยซาร์แห่งรัสเซียในฐานะแกรนด์ดยุคแห่งฟินแลนด์ระหว่าง ค.ศ. 1809 จนถึง ค.ศ. 1917 ตามความเห็นของชาวฟินแลนด์ลักษณะของการรวมตัวคล้ายกับ “รัฐร่วมประมุข”[ต้องการอ้างอิง] ตามสนธิสัญญาเฟรดริคสฮัมน์ (Treaty of Fredrikshamn) ฟินแลนด์เป็นส่วนหนึ่งของจักรวรรดิรัสเซีย และได้พระราชทานฐานะให้เป็นเขตปกครองตนเองโดยพระเจ้าซาร์ แต่สิทธินี้ก็มาถูกเพิกถอน (Russification of Finland) เป็นการชั่วคราวต่อมา